**OДОБРЯВАМ!**

**КМЕТ:**

**/Пламен Стоилов/**

**ПРОТОКОЛ**

На 08.04.2016г., в 15:00 часа, лицата, определени със Заповед № РД - 01- 1053/06.04.2016г. на Кмета на Община Русе в състав:

1. МАЯ КРЪСТЕВА – директор дирекция „УТКС”;
2. ПЕНКА ЕНЧЕВА – ст. експерт, отдел „ТИИК“;.
3. КРЕМЕНА МИНЕВА – ги. инспектор, отдел „Транспорт“;

**Резервни членове:**

1. НЕВЕНА ПЕНЕВА – ст. експерт, дирекция „ЕР“;

**Секретар:** Лидия Георгиева – ст. експерт в отдел „ОП“.

се събраха за да получат, разгледат и оценят подадените оферти във връзка с обществена поръчка по реда на Глава осма „а” от ЗОП с предмет: „Избор на изпълнител за извършване на прединвестиционно проучване в областта на интегрирания градски транспорт в Община Русе.“

В срока за получаване на оферти за постъпили 2 /две/ предложения от участници. Те са вписани във входящия регистър както следва:

* С вх. № 1/01.04.2016г., 11:00 часа – офертата на „Модерни стратегии и знания“ ЕООД;
* С вх. № 2/07.04.2016г., 13:30 часа - офертата на „Инфрапроект консулт“ ЕООД.

След получаване на офертите за участие членовете на комисията представиха декларации за обстоятелствата по чл. 35, ал. 1, т. 2 – 4 от ЗОП.

Отварянето на офертите се извърши при условията на чл. 68, ал. 3, по реда на тяхното вписване във входящия регистър. При провеждане на заседанието не се явиха лица, имащи право на това съгласно цитираната разпоредба.

Комисията се запозна със съдържанието на офертите на двамата участници и констатира, че при подготовката им са спазени указанията на възложителя. Представените документи и информация за достатъчни за доказване на съответствие с поставените изисквания.

След като извърши проверка на редовността на офертите и наличието на изискуемите документи и информация, комисията пристъпи към оценяване на предложенията в съответствие с предварително одобрената методика. Оценката се извърши при посочените в методиката показатели и съответните им относителни тежести и съгласно комплексна оценка по следната формула:

**КОФ = 0,5 х Т + 0, 5 х Ц, където:**

Показател Т – Техническа оценка = Т1 + Т2 с тежест 50 %;

Показател – Ц – Финансова оценка с тежест 50 %.

Оценката по показател **Т** – **Техническа оценка** се поставя въз основа на следните 2 компонента:

* Т.1. Качество и пълнота на предложените дейности за изпълнение на поръчката – 50 т. макс;
* Т.2 Качество на Програмата за изпълнение - предложена организация на работа и разпределение на дейностите и задачите на екипа за изпълнение на поръчката - 50 т. макс;

Резултатите от оценяването по показател Т –Техническа оценка са както следва:

1. **„Модерни стратегии и знания“ ЕООД**

**По компонент Т.1. – „**Качество и пълнота на предложените дейности за изпълнение на поръчката“ комисията оценява предложението с **50 точки**, излагайки следните мотиви:

В представената от участника Методология са подробно описани и представени в табличен вид и последователност основните дейности и задачи необходими, за да бъдат постигнати целите на проекта. Подробно са описани начините и условията за извършването им.В предложението си участникът е разписал подробно и ясно видовете дейности според вида на задачите, необходими за изпълнение на поръчката, както и изготвените документи. Правилно е преценен и обоснован подхода и методите за изпълнение. Описанието на участника демонстрира обстойно и задълбочено познаване на нормативните изисквания и информационни източници, свързани с цялостния процес по изпълнение на поръчката. Участникът е описал очакваните резултати от услугата и начина за постигането им – обяснил е конкретно и ясно какви резултати ще бъдат постигнати в случай, че той бъде избран за Изпълнител. Методите и начини на управление на процесите на изпълнение са описани логически последователно, а приложеното описание на начина, по който ще се гарантира постигането на резултатите, е добре обосновано. Участникът е описал ясно и подробно предвиденият механизъм за вътрешен контрол за изпълнение на услугата и постигане на устойчивост на резултатите.

**По компонент Т. 2 – „**Програмата за изпълнение - предложена организация на работа и разпределение на дейностите и задачите на екипа за изпълнение на поръчката“ комисията оценява предложението с **50 точки**, излагайки следните мотиви:

Представена е Програма за изпълнение с предвижданите организация на работа и разпределение на дейностите и задачите на екипа, обвързани с конкретния подход и методи за изпълнение на предмета на поръчката. Подробно и конкретно е описано разпределението на задачите и отговорностите между експертите във връзка с изпълнение на дейностите, както и отношенията и връзките на контрол, взаимодействие и субординация, както в предлагания екип, така и с Възложителя. От предложението е видно, че Участникът предлага програма за изпълнение (последователност, продължителност и взаимосвързаност), релевантна на предмета на поръчката и съответстваща на техническата спецификация. Предложението съдържа подробно описание на видовете проектни дейности, с яснота по отношение на конкретните мерки и действия на всеки конкретен експерт при изпълнението на всички конкретни задачи от предмета на поръчката.

Общата техническа оценка предложението по показател Т –Техническа оценка е 100 точки.

1. **„Инфрапроект консулт“ ЕООД**

**По компонент Т.1. – „**Качество и пълнота на предложените дейности за изпълнение на поръчката“, комисията оценява предложението с **25 точки**, излагайки следните мотиви:

В представената от участникът Методология са описани основните дейности, необходими, за да бъдат постигнати целите на договора. Извършено е описание на задачите и начина на постигането им, но същите се свеждат само и единствено до оптимизиране на маршрутната мрежа, експлоатационните планове, икономическите параметри, експлоатационната политика на градската транспортна схема. Описаните мероприятия са общи и липсва определена конкретика по отношение изграждането на по-достъпна вторична инфраструктура на транспортните мрежи и зоните за въздействие, идентифицирани в ИПГВР. Логическата последователност на методите и начините на управление на процесите е представена схематично, липсва пълнота в описанието, задачите и дейностите са само маркирани. Предложения от участника механизъм за вътрешен контрол за изпълнение на услугата и постигане на устойчивост на резултатите е базиран само на процедурите на сертифицирани по Стандарт за управление на качеството ISO 9001:2008.

**По компонент Т. 2 – „**Програмата за изпълнение - предложена организация на работа и разпределение на дейностите и задачите на екипа за изпълнение на поръчката“ комисията оценява предложението с **25 точки**, излагайки следните мотиви:

Представена е Програма за изпълнение с предвижданите организация на работа и разпределение на дейностите и задачите на екипа, обвързани с конкретния подход и методи за изпълнение на предмета на поръчката. Предложението съдържа описание на видовете проектни дейности, но описанието при разпределението на задачите и отговорностите между експертите във връзка с изпълнение на дейностите е непълно изложено. Предложена е организационна структура от линеен тип. За изпълнение на задълженията е посочен идеен подход и предложените от участника механизми, основни процедури и схеми на взаимодействие не са задълбочено и обстойно разписани.

Общата техническа оценка предложението по показател Т –Техническа оценка е 100 точки.

Работата на комисията продължи с оценка на офертите по показател **Ц** – Финансова оценка

Оценката на показателя **Ц** се определя по формулата:

Ц = х 100, където:

**Цmin -** минималната цена в лв., предложена от участник;

**Цn–**цената в лв., предложена от текущо оценявания участник.

Резултатите от оценяването по показател **Ц** – Финансова оценка са както следва:

1. **„Модерни стратегии и знания“ ЕООД –** предлагана цена за изпълнение на поръчката - 56 640 лева без ДДС. Участникът получава 84,75 точки.
2. **„Инфрапроект консулт“ ЕООД** - предлагана цена за изпълнение на поръчката - 48 000 лева без ДДС. Участникът получава 100 точки**.**

Крайната оценка на офертите е поместена в таблица № 1.

|  |  |  |  |
| --- | --- | --- | --- |
| Участник | Т – Техническа оценка | Ц – Финансова оценка | КОФ  **(0,5 х Т + 0, 5 х Ц)** |
| „Модерни стратегии и знания“ ЕООД | 100 т. | 84,75 т. | 92,38 т. |
| „Инфрапроект консулт“ ЕООД | 50 т. | 100 т. | 75 т. |

Крайното класиране на кандидатите се извършва след получаване на общата оценка (КОФ) за всяко подадено предложение. На първо място се класира участникът, получил най-висока обща оценка.

Крайно класиране:

* На първо място с комплексна оценка от 92,38 т. се класира „Модерни стратегии и знания“ ЕООД
* На второ място с комплексна оценка от 75 т. се класира „Инфрапроект консулт“ ЕООД

Комисията предлага на Възложителя да сключи договор с участника, класиран на първо място.

Съгласно чл. 101г, ал. 4, протоколът се представя на възложителя за утвърждаване на 03.05.2016г.

**КОМИСИЯ:**

**/М. КРЪСТЕВА/ /П. ЕНЧЕВА/ /К. МИНЕВА/**

**Секретар:**

**/Л. Георгиева/**